ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
सामरिकदृष्ट्या महत्त्वाच्या आणि सीमाक्षेत्रातील 498 गावांमध्ये सरकार मोबाईल जोडणी पुरवणार-रवी शंकर प्रसाद
लष्कर, बीआरओ, बीएसएफ, सीआरपीएफ, आयटीबीपी, एसएसबी यांच्यासाठी 1,347 ठिकाणी उपग्रह आधारित डीएसपीटी उपलब्ध करण्यात आल्या आहेत
जोडणी नसलेल्या 68 महत्वाकांक्षी जिल्ह्यांमध्ये दूरसंचार विभाग जोडणी पुरवणार
नवी दिल्ली, 10 ऑगस्ट 2020
केंद्रीय इलेक्ट्रॉनिक्स आणि माहिती तंत्रज्ञान, दळणवळण आणि कायदा आणि न्याय खात्याचे मंत्री रवी शंकर प्रसाद यांनी म्हटले आहे की, सरकार दूरस्थ क्षेत्र, कठीण, सामरिकदृष्ट्या महत्वाच्या सीमा क्षेत्रांत जोडणी पुरवण्यासाठी प्राधान्याने उपाययोजना करत आहे, यामुळे या क्षेत्रातील लोकांना, तसेच याठिकाणी काम करणाऱ्यांना उच्च स्तरीय जीवनमान सुनिश्चित होईल.
पंतप्रधान नरेंद्र मोदी यांच्या हस्ते आज चेन्नई आणि अंदमान निकोबार दरम्यान 1,224 कोटी रुपये खर्च करुन टाकलेल्या 2300 किमी सबमरीन ऑप्टीकल फायबरच्या उद्घाटनानंतर रवी शंकर प्रसाद माध्यमांशी बोलत होते.
दूरसंचार आणि दळणवळण विभागाने दूरस्थ आणि कठीण क्षेत्रांमध्ये राबवलेल्या प्रकल्पांविषयी माहिती देताना त्यांनी सांगिते की, जम्मू आणि काश्मीर आणि लडाखमधील सामरिकदृष्ट्या महत्वाच्या 354 गावांमध्ये जोडणीसाठी आणि बिहार, राजस्थान, उत्तराखंड, हिमाचल प्रदेश आणि गुजरात राज्यातील प्राधान्य क्षेत्रांतील 144 गावांमध्ये जोडणीसाठी निविदा निश्चित करण्यात आल्या आहेत आणि अंमलबजावणी सुरु आहे. या सामरिकदृष्ट्या महत्त्वाच्या गावांना मोबाईल जोडणी पुरवण्यात येणार आहे. या गावांमधील काम पूर्ण झाल्यानंतर जम्मू आणि काश्मीर, लडाख या केंद्रशासित प्रदेशांतील कोणतेही गाव जोडणीविना राहणार नाही. लष्कर, बीआरओ, बीएसएफ, सीआरपीएफ, आयटीबीपी, एसएसबी यांच्यासाठी 1347 ठिकाणी उपग्रह आधारित डीएसपीटी उपलब्ध करण्यात आल्या आहेत. यापैकी 183 ठिकाणी यापूर्वीच अंमलबजावणी झाली असून उर्वरीत ठिकाणी काम सुरु आहे.
केंद्रीय मंत्र्यांनी पुढे सांगितले की, दूरसंचार विभाग बिहार, उत्तर प्रदेश, राजस्थान आणि मध्य प्रदेशातील 24 महत्वाकांक्षी जिल्ह्यांमध्ये मोबाईल जोडणी पुरवण्यावर काम करत आहे, आणि छत्तीसगड, ओदिशा, झारखंड, आंध्र प्रदेश राज्यातील 44 महत्वाकांक्षी जिल्ह्यांतील 7,287 गावांतील जोडणीसाठी प्रस्ताव सरकारच्या विचाराधीन आहे.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने एकूण 100 कोटी मात्रांचा महत्वपूर्ण टप्पा गाठला
गेल्या 24 तासात 18,454 नवीन रुग्णांची नोंद झाली,
सध्या रुग्ण बरे होण्याचा दर 98.15 % ; मार्च 2020 पासून सर्वाधिक दर
गेल्या 24 तासात 17,561 रुग्ण बरे झाले, एकूण बरे झालेल्या रुग्णांची संख्या वाढून 3,34,95,808
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0..52%; मार्च 2020 पासून सर्वात कमी
भारतातील उपचाराधीन रुग्णांची संख्या 1,78,831 आहे,
साप्ताहिक पॉझिटिव्हिटी दर  गेले 118 दिवस 3 % पेक्षा कमी
दैनंदिन पॉझिटिव्हिटी दर  गेले 52 दिवस 3% पेक्षा कमी
आतापर्यंत एकूण 59.57 कोटी चाचण्या करण्यात आल्या.
आरोग्य आणि कुटुंब कल्याण मंत्रालय
डॉ हर्षवर्धन यांनी एचआयव्ही प्रतिबंधासाठीच्या जागतिक प्रतिबंध आघाडीला संबोधित केले
कोविड-19 संक्रमण परिस्थितीत भारताने एचआयव्ही प्रतिबंधासाठी योजलेल्या उपायांची माहिती डॉ हर्षवर्धन यांनी दिली
नवी दिल्ली, 18 नोव्हेंबर 2020
केंद्रीय आरोग्य आणि कुटुंब कल्याण मंत्री डॉ हर्षवर्धन यांनी आज एचआयव्ही प्रतिबंधासाठीच्या मंत्रीस्तरीय जागतिक प्रतिबंध आघाडीला दूरदृश्य प्रणालीच्या माध्यमातून संबोधित केले.
युएनएड्स आणि युएनएफपीए यांनी जागतिक एचआयव्ही प्रतिबंध आघाडी  च्या वतीने या परिषदेचे आयोजन केले होते. सन 2030 पर्यंत एड्स संपुष्टात आणण्याच्या 2016 च्या यूएनजीए वचनबद्धतेस साध्य करण्यासाठी यावर्षीच्या परिषदेचे महत्त्व आहे. जीपीसी सभासद देशांमध्ये 2020 अखेरपर्यंत 2010 च्या तुलनेत नवीन प्रौढ एचआयव्ही संक्रमणाचे प्रमाण 75% पर्यंत कमी करण्यासंदर्भात सहमती झाली आहे.
डॉ हर्षवर्धन यांनी आनंद व्यक्त केला की भारताकडील जेनेरिक अँटी रेट्रोव्हायरल औषधांची एचआयव्ही संक्रमण नियंत्रण करण्यात महत्त्वाची भूमिका आहे.
भारताच्या ‘सामाजिक करार’ संकल्पनेच्या अनोख्या एचआयव्ही प्रतिबंधात्मक प्रारुपाविषयी माहिती देताना डॉ हर्षवर्धन म्हणाले की, अशासकीय संस्थांच्या सहकार्याने पोहोच, सेवा वितरण, समुपदेशन, चाचणी आणि एचआयव्ही संपर्कात आलेल्यांची सुरक्षा सुनिश्चित करणे याचा या कार्यक्रमात समावेश आहे. भारताचे प्रारुप अनेक देशांमध्ये स्थानिक पातळीवर बदल करुन वापरले जाऊ शकते. तसेच इतर प्रतिबंधात्मक आणि रोग नियंत्रण कार्यक्रमांमध्ये देखील वापरले जाऊ शकते.
भारताने कोविड-19 संक्रमण परिस्थितीत एचआयव्ही प्रतिबंधासाठी योजलेल्या उपायांची माहिती आरोग्यमंत्र्यांनी दिली. एआरव्ही वितरणासाठी सरकारने जलद आणि वेळेत निर्णय घेऊन समुदाय सहभागिता, सिव्हील सोसायटी, विकास भागीदार यांच्या मदतीने प्रभावी अंमलबजावणी केली. सरकारने लोकसंख्येतील प्रमुख घटक आणि पीएलएचआयव्हीला  विविध समाजकल्याण योजनांशी जोडले.
डॉ. हर्षवर्धन यांनी विविध भागधारकांना संक्रमणामुळे निर्माण होणाऱ्या नवीन धोक्यांविषयी सजग केले आणि वर्गीकृत आणि समन्वित प्रतिसादाची हमी दिली. देशभर 90-90-90 चे उद्दिष्ट चालू वर्षाखेरपर्यंत साध्य करणे आणि 2030 पर्यंत एड्स संक्रमणाचा सार्वजनिक आरोग्य धोका संपवणे याविषयी भारताची कटिबद्धता डॉ हर्षवर्धन यांनी व्यक्त केली.M.Chopade/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
माहिती आणि प्रसारण मंत्रालय
कान चित्रपट महोत्सवात माहिती आणि प्रसारण सचिव अमित खरे यांच्याकडे भारतीय शिष्टमंडळाचे नेतृत्व
‘इफ्फी’ च्या आगामी सुवर्ण महोत्सवी कार्यक्रमासाठी विशेष पोस्टरचे होणार प्रकाशन
नवी दिल्ली, 13 मे 2019
येत्या 14 ते 25 मे 2019 दरम्यान, होणाऱ्या ‘कान चित्रपट’ महोत्सवात भारताच्या दालनाचे उद्घाटन होत आहे. या दालनात भारतीय चित्रपटांची भाषिक, विभागीय तसेच सांस्कृतिक विविधता दर्शवण्यात येणार आहे. या दालनात चित्रपट वितरण, निर्मिती, भारतातील चित्रीकरण, तंत्रज्ञान आदीं संदर्भात आंतरराष्ट्रीय भागीदारी विकसित करण्यावर भर देण्यात येत आहे. या दालनामुळे भारतीय प्रतिनिधींना आंतरराष्ट्रीय प्रतिनिधींसोबत संवाद साधणे शक्य होणार आहे.
या वर्षी माहिती आणि प्रसारण सचिव अमित खरे भारतीय शिष्टमंडळाचे नेतृत्व करत आहेत. या शिष्टमंडळात सीबीएफसीचे अध्यक्ष प्रसून जोशी तसेच राहुल रवेल, शाजी एन. करुण आणि मधुर भांडारकर यांचा समावेश आहे.
गोव्यात या वर्षी होणाऱ्या सुवर्ण महोत्सवी इफ्फी चित्रपट महोत्सवाची जाहिरात करणे हा भारतीय शिष्टमंडळाचा मुख्य कार्यक्रम असेल. इफ्फीच्या विशेष पोस्टरचे प्रकाशनही करण्यात येणार आहे.
भारतात उपलब्ध असलेले तंत्रज्ञ तसेच कुशल व्यावसायिक यांचा फायदा घेऊन भारत निर्मितीपश्चात हब असल्याचे प्रामुख्याने मांडण्यात येईल.
“सहनिर्मिती आणि एक खिडकी परवाना यासारख्या पुढाकारांमुळे भारतीय चित्रपट निर्माते आणि जगभरातील निर्मिती संस्था यांच्यात एकात्मिकता निर्माण व्हायला मदत होईल” असे अमित खरे यांनी सांगितले. यामुळे चित्रपटांसाठी नवीन बाजारपेठ आणि नवे प्रेक्षक निर्मित होतील अशी आशाही त्यांनी व्यक्त केली.
N.Sapre/J.Patankar/P.Malandkar
(Visitor Counter : 87
शिक्षण मंत्रालय
शैक्षणिक संस्थांनी विद्यार्थ्यांना आधुनिक जागतिक समुदायाचे कार्यक्षम नागरिक बनविण्याचा प्रयत्न केला पाहिजे: राष्ट्रपती कोविंद
राष्ट्रपतींनी गुजरातच्या केन्द्रीय विद्यापीठाच्या तिसर्या दीक्षांत समारंभाला संबोधित केले
शैक्षणिक संस्थांनी विद्यार्थ्यांना आधुनिक जागतिक समुदायाचे कार्यक्षम नागरिक बनविण्यासाठी प्रयत्न केले पाहिजेत, असे राष्ट्रपती रामनाथ कोविंद म्हणाले. ते आज  गांधीनगर येथे गुजरातच्या केंद्रीय विद्यापीठाच्या तिसऱ्या दीक्षांत समारंभाला संबोधित करीत होते.
नवीन राष्ट्रीय शैक्षणिक धोरणांतर्गत, आपल्या देशाला ‘ज्ञान शक्ती’ बनविण्याच्या उद्देशाने भारतीय मूल्यांवर आधारित आधुनिक ज्ञान-विज्ञानाच्या शिक्षणाला प्रोत्साहन देण्याचे प्रयत्न सुरू आहेत असे राष्ट्रपती म्हणाले. बदलत्या जगातील विद्यार्थ्यांच्या कर्तव्यांविषयी जागरूकता निर्माण करणे देखील नवीन शिक्षण प्रणालीचे प्रमुख उद्दीष्ट आहे. शैक्षणिक संस्थांनी विद्यार्थ्यांना आधुनिक जागतिक समुदायाचे कार्यक्षम नागरिक बनविण्याचा प्रयत्न केला पाहिजे. उच्च शैक्षणिक संस्थांकडून लोकहिताचे महत्व आणि नितीमत्ता यावर विशेष भर देण्याची देखील गरज आहे. केवळ भारतीय मूल्यांवर विशेष भर देऊन; आम्ही आमच्या शैक्षणिक संस्था आणि पाश्चात्य कल्पनांवर आधारित परदेशी शैक्षणिक संस्था यांच्यात फरक करण्यास आम्ही सक्षम आहोत असे ते म्हणाले.
विद्यार्थ्यांना संबोधित करताना राष्ट्रपती म्हणाले की, एक मजबूत आणि स्वावलंबी भारत घडविणे ही आपल्या जागतिक विचारांच्या केंद्रस्थानी आहे. आत्मनिर्भरतेसाठी स्थानिक संसाधने, अनुभव आणि ज्ञान यांचा वापर केला पाहिजे. स्थानिक संसाधनांच्या वापरासह संशोधन आणि नवोन्मेशाद्वारे स्थानिक विकासास सक्षम बनवून विद्यार्थी खर्या अर्थाने त्यांचा शिक्षणाचा उपयोग करू शकतात. ते म्हणाले की, आपल्या शिक्षणाने वैयक्तिक लाभाशिवाय आपल्या समाजाचा आणि देशाच्या विकासाचा फायदा झाला पाहिजे हे आपण नेहमी लक्षात ठेवले पाहिजे. विकासाच्या प्रवासात तुलनेने मागे राहिलेल्या लोकांच्या उत्कर्षासाठी प्रयत्न करून ते एक चांगला समाज घडविण्याच्या दृष्टीने योगदान देऊ शकतील, असेही ते म्हणाले.
गुजरातच्या केंद्रीय विद्यापीठात शिक्षण घेणाऱ्या एकूण विद्यार्थ्यांपैकी सुमारे 55 टक्के विद्यार्थिनी आहेत आणि आजच्या दीक्षांत समारंभात 21 पैकी 13 पदके विद्यार्थिनींनी जिंकली आहेत याबद्दल राष्ट्रपतींनी आनंद व्यक्त केला. ही या विद्यापीठाची एक मोठी कामगिरी आहे असे ते म्हणाले. यात आपल्या समाजातील परिवर्तनाची झलक आणि एका नवीन भारताचे चित्र दिसत आहे असे ते म्हणाले .
जवळपास सर्वच राज्यांतील विद्यार्थी गुजरातच्या केंद्रीय विद्यापीठात शिक्षण घेत असल्याचे राष्ट्रपतींनी नमूद केले. 85 टक्के विद्यार्थी इतर राज्ये आणि केंद्रशासित प्रदेशातील असल्याचेही त्यांनी नमूद केले. ते म्हणाले की, विद्यापीठ परिसर हा मिनी-इंडियासारखा आहे आणि आमची राष्ट्रीय एकता मजबूत करत आहे. गुजरातमधील लोकांकडून स्वावलंबन, उद्योजकता आणि स्वयंरोजगाराची संस्कृती आत्मसात करण्यासाठी विद्यापीठात शिक्षण घेणार्या इतर राज्यातील विद्यार्थ्यांना त्यांनी आवाहन केले.
Jaydevi PS/S.Mhatre/P.Kor
अर्थ मंत्रालय
ईसीएलजीएस योजनेची कक्षा वाढवून योजनेला 31 मार्च 2022 पर्यंत मुदतवाढ
नवी दिल्ली, 29 सप्टेंबर 2021
केंद्र सरकारने सुरु केलेल्या ईसीएलजीएस अर्थात आपत्कालीन पत हमी योजनेने सुरुवातीपासून आतापर्यंत 1 कोटी 15 लाख सूक्ष्म, लघु आणि मध्यम उद्योग आणि व्यवसायांना मदत केली आहे. कोविड-19 महामारीमुळे निर्माण झालेल्या संकटाच्या पार्श्वभूमीवर पात्र कर्जदारांना त्यांच्या व्यवसायातील परिचालनविषयक जबाबदाऱ्या पूर्ण करण्यासाठी तसेच त्यांचे व्यवसाय पुन्हा सुरु करण्यासाठी या योजनेने मदत केली आहे.
24 सप्टेंबर 2021 पर्यंत या योजनेच्या माध्यमातून 2.86 लाख कोटी रुपयांहून अधिक कर्जांना मजुरी देण्यात आली, तसेच देण्यात आलेल्या एकूण हमींपैकी 95% कर्ज हमी सूक्ष्म, लघु आणि मध्यम उद्योगांच्या कर्जांना देण्यात आली आहे.
पात्र क्षेत्रांना आणि व्यवसायांना यापुढच्या काळात देखील असाच पाठींबा सुरु राहील याची सुनिश्चिती करण्यासाठी ही योजना सुरु ठेवण्याची मागणी विविध औद्योगिक संस्था आणि इतर भागधारकांनी सरकारकडे केली होती. कोविड-19 महामारीच्या दुसऱ्या लाटेमुळे प्रभावित झालेल्या विविध व्यवसायांना मदत करण्याच्या दृष्टीकोनातून, आपत्कालीन पत हमी योजनेची कालमर्यादा 31 मार्च 2022 पर्यंत वाढविण्याचा किंवा या योजनेअंतर्गत दिल्या गेलेल्या पत हमीची रक्कम साडेचार लाख कोटी होईपर्यंत, यापैकी जे आधी घडेल तोपर्यंत वाढविण्याचा निर्णय घेण्यात आला आहे. याचसोबत, या योजनेअंतर्गत वितरणाची कालमर्यादा वाढवून 30 जून 2022 पर्यंत ठेवण्याचा निर्णय घेण्यात आला आहे.
कोविडच्या दुसऱ्या लाटेमुळे प्रभावित झालेल्या व्यवसायांना मदत करण्याच्या दृष्टीने या योजनेत खालील बदल करण्यात आले आहेत:
- ईसीएलजीएस 1.0 आणि 2.0 या योजनेतील विद्यमान कर्जदार 29.02.2020 किंवा 31.03.2021 यापैकी ज्या दिवशी जास्त रक्कम असेल त्या एकूण शिल्लक कर्जाच्या 10% अतिरिक्त पत हमीसाठी पात्र असतील
- ईसीएलजीएस 1.0 किंवा 2.0 यापैकी कोणत्याही योजनेअंतर्गत सहाय्य न घेतलेल्या उद्योगांना 31 मार्च 2021 रोजी शिल्लक असलेल्या कर्जाच्या 30% पर्यंत पत साहाय्य घेता येईल.
- ईसीएलजीएस 3.0 मध्ये उल्लेखित क्षेत्रांतील ज्या व्यवसायांनी यापूर्वी ईसीएलजीएस योजनेचा लाभ घेतला नसेल त्यांना 31 मार्च 2021 रोजी शिल्लक असलेल्या त्यांच्या कर्जाच्या 40% पर्यंत पत साहाय्य घेता येईल.
- कालमर्यादेत बदल होऊन ती 29.02,2020 वरून 31.03.2021 झाल्यामुळे सध्या ईसीएलजीएस योजनेचा लाभ घेणाऱ्या ज्या कर्जदारांची पात्रता वाढली असेल त्यांना विहित मर्यादेत वाढीव पत सहाय्य घेता येईल.
- त्याप्रमाणेच, ज्या कर्जदारांनी ईसीएलजीएस योजनेचा लाभ घेतला असेल आणि त्यांचे शिल्लक कर्ज  29.02.2020 पेक्षा 31.03.2021 रोजी जास्त असेल त्यांना ईसीएलजीएस 1.0,2.0 किंवा 3.0 अंतर्गत ठरवून दिलेल्या मर्यादेत वाढीव पत सहाय्य घेता येईल.
आता करण्यात आलेल्या बदलांमुळे, कोविड-19 च्या दुसऱ्या लाटेमुळे प्रभावित झालेल्या उद्योगांना तारणमुक्त वाढीव रक्कम हातात मिळेल याची सुनिश्चिती होईल. तसेच आगामी व्यस्त, सणासुदीच्या काळासाठी सर्व ईसीएलजीएस कर्जदारांना  अत्यंत आवश्यक असलेला आर्थिक पाठींबा पुरविला जाईल.
यासंदर्भातील सुधारित परिचालनविषयक मार्गदर्शक सूचना राष्ट्रील पत हमी विश्वस्त कंपनी मर्या.  यांच्यातर्फे स्वतंत्रपणे जारी केल्या जातील.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 231
माहिती आणि प्रसारण मंत्रालय
शांघाय सहकार्य संघटना चित्रपट महोत्सवात आयोजित मास्टरक्लासमध्ये 'भारतीय ॲनिमेशनचा इतिहास आणि भविष्य' या विषयावर सादरीकरण
भारतीय ॲनिमेशन उद्योगात सृजनशील नेतृत्व निर्माण करण्याची क्षमता आहे: किरीट खुराना
मुंबई, 30 जानेवारी 2023
मुंबईतील शांघाय सहकार्य संघटना  चित्रपट महोत्सवाच्या चौथ्या दिवशी, भारतीय ॲनिमेशन: इतिहास आणि भविष्य या विषयावरच्या मास्टरक्लासचे, राष्ट्रीय पुरस्कार विजेते चित्रपट निर्माते किरीट खुराना यांनी संचालन केले. किरीट खुराणा यांनी भारतात ॲनिमेशन चित्रपट निर्मितीच्या विकासाचे वर्णन करत प्रेक्षकांना सफर घडवली. किरीट यांनी भारतातील ॲनिमेशन उद्योगाच्या स्थापनेत क्लेअर वीक्स यांनी बजावलेली महत्त्वपूर्ण भूमिका तसेच त्यांचे शिष्य राम मोहन हे भारतीय ॲनिमेशन उद्योगाचे जनक कसे झाले, यावर प्रकाश टाकला.
1955 मध्ये मुंबईतील फिल्म विभाग संकुलात सरकारने कार्टून फिल्म केंद्राची स्थापना करून भारतीय ॲनिमेशनचा श्रीगणेशा केला. त्यानंतरच्या दशकांमध्ये राम मोहन यांनी बन्यान डीअर या पहिल्या ॲनिमेशन टेलिफिल्म सह विविध पुरस्कार विजेत्या ॲनिमेशन चित्रपटांची निर्मिती केली. भीम सेन आणि व्ही जी सामंत हे त्याच काळातील दुसरे प्रमुख चित्रपट निर्माते होते.
1992 मध्ये 'मीना' आणि पोपट 'मिठू' या कार्टून पात्राच्या निर्मितीद्वारे भारतीय ॲनिमेशन उद्योगाने मोठी झेप घेतली. युनेस्कोच्या सहकार्याने स्त्री भ्रूणहत्येबद्दल जनसामान्यांना जागृत करण्यासाठी या पात्रांची निर्मिती करण्यात आली होती. नंतर, मीनाच्या पात्राने आफ्रिकन संदर्भात साना नावाच्या दुसर्या पात्राच्या निर्मितीला प्रेरणा दिली. त्या काळातील आणखी एक महत्त्वाचा ॲनिमेशन चित्रपट ‘रामायण’ याची जपानच्या मदतीने सहनिर्मिती करण्यात आली. या दोन्ही चित्रपटांमध्ये राम मोहन यांनी मोठे योगदान दिले आहे. अर्जुन; गुपी गवैया आणि बागा बजय्या सारख्या चित्रपटांनी त्यानंतरच्या दशकांमध्ये ॲनिमेशन उद्योग निरंतर विकसित होत राहिल्याचे दाखवून दिले.
आधुनिक काळात व्हीएफएक्स हा ॲनिमेशन उद्योगाचा नवा अवतार कसा बनला आहे हे किरीट खुराणा यांनी स्पष्ट केले. त्यांनी उपमन्यू भट्टाचार्य सारख्या भारतीय चित्रपट निर्मात्यांची उदाहरणे दिली, जे त्याच धर्तीवर ‘वाडा’ सारखे चित्रपट बनवत आहेत. गेमिंग आणि कॉमिक्स उद्योगांमध्ये देखील ॲनिमेशन उद्योगाचे आकर्षक वाढत असल्याचे त्यांनी सांगितले.
चित्रपट निर्मात्यांना त्यांचे चित्रपट प्रदर्शित करण्यासाठी योग्य व्यासपीठ उपलब्ध नसते, असे खुराणा यांनी ॲनिमेशन उद्योगासमोरच्या आव्हानांबाबत बोलताना सांगितले. लाइव्ह ॲक्शन चित्रपटांच्या तुलनेत ॲनिमेशन चित्रपट निर्मात्यांच्या योगदानाला फारशी प्रसिद्धी दिली जात नाही, असे ते म्हणाले. भारतात ॲनिमेशन उद्योग केवळ दुय्यम उद्योग म्हणून करत असून देशात ॲनिमेशन उद्योगाच्या वाढीसाठी फ्रान्समध्ये आयोजित केल्या जाणाऱ्या ॲनेसी या ॲनिमेशन महोत्सवाप्रमाणेच भारतातही महोत्सव आयोजित करावा असे खुराणा यांनी सुचवले. जगात प्रसिद्ध असलेल्या जपानच्या ॲनिमेशन उद्योगाचा मार्ग अवलंबण्याची भारताने आकांक्षा बाळगली पाहिजे, असेही ते म्हणाले. भारतीय ॲनिमेशन उद्योगामध्ये सध्याच्या 1.3 अब्ज डॉलर्सवरून 2030 पर्यंत 40 अब्ज डॉलर्सपर्यंत वृद्धीची आणि 20 लाख लोकांना रोजगार देण्याची क्षमता असल्याचे त्यांनी सांगितले.PIB Mumbai | N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
माहिती आणि प्रसारण मंत्रालय
राष्ट्रीय चित्रपट संग्रहालयाच्या खजिन्यांत '16 एमएम' मधील 71 चित्रपटांची नव्याने भर
पुणे, 25 एप्रिल 2018
पुण्यातील राष्ट्रीय चित्रपट संग्रहालयातील खजिन्यांत जुन्या काळातील 16 एमएममधील 71 चित्रपटांचीन व्याने भर पडली आहे. त्यामध्ये प्रामुख्याने काही गाजलेले मराठी आणि हिंदी चित्रपट आहेत. या 71 चित्रपटांपैकी सुमारे पन्नास चित्रपट असे आहेत की, जे कोणत्याही स्वरूपात आतापर्यंत राष्ट्रीय चित्रपट संग्रहालयाकडे उपलब्ध नव्हते. त्यामुळे '16 एमएम' चे हे दुर्मिळ चित्रपट म्हणजे राष्ट्रीय चित्रपट संग्रहालयाच्या दृष्टीने एक अनमोल ठेवा ठरला आहे. या 71 चित्रपटांपैकी सुमारे 66 चित्रपट हे रंगीत असून पाच चित्रपट कृष्णधवल आहेत.
कृष्णधवल चित्रपटांमध्ये सुप्रसिद्ध साहित्यिक अण्णाभाऊ साठेयांच्या 'वारणेचा वाघ' या गाजलेल्या कादंबरीवर आधारित असलेला 'वारणेचा वाघ', प्रसिद्ध कवी ग.दि.माडगूळकर यांची कथा-पटकथा आणि संवाद असलेला आणि राजा ठाकूर यांनी दिग्दर्शित केलेला 'संत गोराकुंभार'  आणि प्रसिद्ध दिग्दर्शक अनंत माने यांचा 'केला इशारा जाता जाता'  आदी प्रमुख चित्रपटांचा समावेश आहे तर रंगीत चित्रपटांमध्ये भालजी पेंढारकर, दिनकर द.पाटील या दिग्गज दिग्दर्शकांबरोबरच व्ही. शांताराम यांचा 'पिंजरा'  आणि 'चंदनाची चोळी, अंग अंग जाळी' , 'आयत्या बिळावर नागोबा' , 'सुळावरची पोळी' , दादा कोंडके यांची महत्वाची भूमिका असलेला 'गनिमीकावा' , 'नवरी मिळे नवऱ्याला' , 'गुलछडी' , 'चंबूगबाळे' , 'दे धडक बेधडक'  आणि 'प्रतिकार'  आदी चित्रपटांचा समावेश आहे.
या संग्रहात मराठी बरोबरच एकूण 29 हिंदी चित्रपटांचा समावेश असून त्यामध्ये अमिताभ बच्चन यांचे गाजलेले 'सुहाग' , 'अंधा कानून' , 'नास्तिक'  हे तीन चित्रपट तसेच 'एक दुजे के लिये' , राजकपूरयांचा 'प्रेमरोग' , 'घायल' , 'बोल राधा बोल' , 'विरासत'  आणि 'अंदाज अपना अपना'  आदी चित्रपटांचा समावेश आहे.
यासंदर्भात अधिक माहिती देताना राष्ट्रीय चित्रपट संग्रहालयाचे संचालक प्रकाश मगदूम म्हणाले की, केवळ चित्रपटांची नावे लक्षात घेता हा संग्रह मोलाचा नाही तर 16 एम एम प्रिंट्सच्या दृष्टीने फार मोठा अनमोल ठेवा चित्रपट संग्रहालयाला प्राप्त झाला आहे. ज्या काळात फक्त शहरांमध्ये चित्रपट पाहणे ही केवळ चैनीची बाब होती त्याकाळात ग्रामीण भागात 16 एम एम प्रिंट्सच्या मदतीने चित्रपट दाखविला जात होता आणि ग्रामीण भागातील प्रेक्षक त्याचा आनंद घेत होते. 'तंबू' किंवा 'टुरिंग टॉकीज' मध्ये 16 एम एम प्रिंट्सच्या साहाय्याने चित्रपट वितरित केला जात असल्यामुळे चित्रपट खेडोपाडी पोहोंचविण्याचे फार मोठे कार्य त्याकाळात 16 एम एम प्रिंट्समुळे साध्य झाले आहे म्हणूनच '16 एम एम प्रिंट्स'च्या चित्रपटांना चित्रपट सृष्टीत अनन्य साधारण असे महत्व आहे.
गेल्या पन्नास वर्षांपासून अधिक काळ 'तंबू' तसेच 'टुरिंग टॉकीज' मध्ये 16 एम एम चित्रपटांच्या वितरणाचा व्यवसाय करणारे साताऱ्याचे ज्येष्ठ वितरक अण्णा देशपांडे आणि त्याचे चिरंजीव दिनेश देशपांडे यांनी त्यांच्याकडील '16 एमएम प्रिंट्स' चित्रपटांचा हा अनमोल ठेवानुकताच राष्ट्रीय चित्रपट संग्रहालयाकडे सुपूर्दकेला. '16 एम एम' चित्रपटांचा इतिहास जतनव्हावा तसेच तो भावी पिढ्यांना ज्ञात व्हावा या उदात्त हेतूने देशपांडे यांनी हा ठेवा राष्ट्रीय चित्रपट संग्रहालयाकडे सुपूर्द केला आहे. राष्ट्रीय चित्रपट संग्रहालयाच्या दृष्टीने ती नक्कीच गौरवास्पद बाब ठरली आहे.
N.Sapre/Pune/D.Rane
(Visitor Counter : 209
संरक्षण मंत्रालय
महाराष्ट्र आणि कर्नाटकात पूरग्रस्त भागात लष्कराचे मदत आणि बचावकार्य वेगात
नवी दिल्ली, 7 ऑगस्ट 2019
महाराष्ट्र आणि कर्नाटकमध्ये पावसाची संततधार आणि ठराविक काळाने होणाऱ्या मुसळधार पावसामुळे पूरस्थिती गंभीर झाली आहे. काही मोठ्या जलाशयांमधून होणाऱ्या पाण्याच्या विसर्गामुळे देखील पाणीपातळीत वाढ झाली आहे. या दोन्ही राज्यात भारतीय लष्कर पूरग्रस्त भागामधे मदत आणि बचावकार्य करत आहे. 7 ऑगस्ट 2019 रोजी सुमारे 1000 जवानांचा समावेश असलेल्या 16 तुकड्या आणि 12 अभियंता कृतीदलं महाराष्ट्रात रायगड, कोल्हापूर आणि सांगली जिल्ह्यात तर कर्नाटकमध्ये बेळगांव, बागलकोट आणि रायचूर जिल्ह्यात पाठवण्यात आल्या. आत्तापर्यंत 500 व्यक्तींची पूरातून सुटका करण्यात आली असून ठिकठिकाणी वैद्यकीय मदत आणि अन्नाची पाकिटं वितरित करण्यात येत आहेत. अजूनही रायगड, सांगली आणि कोल्हापूर जिल्ह्यात विविध ठिकाणी 1200 ते 1300 पेक्षा जास्त लोक अडकून पडले आहेत. त्यांच्या सुटकेसाठी एनडीआरएफ आणि नागरी प्रशासनासह लष्कराचे मदतकार्य अथक सुरु आहे.
B.Gokhale/S.Patil/P.Malandkar
(Visitor Counter : 69
अणुऊर्जा विभाग
संयुक्त अरब अमिरातीमध्ये आयोजित 34 व्या आंतरराष्ट्रीय जीवशास्त्र ऑलिम्पियाडमध्ये भारत पदकतालिकेत अव्वलस्थानी
जालन्याच्या मेघ छाबडाने पटकावले सुवर्णपदक
मुंबई, 11 जुलै 2023
संयुक्त अरब अमिरातीमध्ये अल एन येथे 3 जुलै ते 11 जुलै 2023 दरम्यान आयोजित 34 व्या आंतरराष्ट्रीय जीवशास्त्र ऑलिम्पियाड  2023 मध्ये भारताने पदक तालिकेत अव्वल स्थान पटकावले आहे. हे शक्य झाले सुवर्णपदक जिंकणाऱ्या प्रत्येक विद्यार्थ्याच्या गुणवत्तेमुळे ! भारताने प्रथमच सुवर्ण कामगिरी करून आयबीओमध्ये पदकतालिकेत अव्वल स्थान पटकावले आहे.
सुवर्ण कामगिरी करणारे या वर्षीचे विद्यार्थी :
ध्रुव अडवाणी  बंगळुरू, कर्नाटक
ईशान पेडणेकर  कोटा, राजस्थान
मेघ छाबडा  जालना , महाराष्ट्र
रोहित पांडा  रिसाली, छत्तीसगड
विद्यार्थ्यांच्या चमूसोबत प्रा. मदन एम. चतुर्वेदी  आणि डॉ. अनुपमा रोनाड  हे दोन प्रमुख आणि डॉ. व्ही. बिनॉय  आणि डॉ रामभादूर सुबेदी  हे दोन वैज्ञानिक निरीक्षक होते.
यंदाच्या आंतरराष्ट्रीय जीवशास्त्र ऑलिम्पियाडमध्ये 76 देशांतील 293 विद्यार्थ्यांनी भाग घेतला. या स्पर्धेत एकूण 29 सुवर्णपदके प्रदान करण्यात आली. भारताव्यतिरिक्त केवळ सिंगापूर या देशाने या स्पर्धेत चार सुवर्णपदके पटकावली.
यापूर्वी, भारताने खगोलशास्त्र आणि खगोल भौतिकशास्त्र , भौतिकशास्त्र  आणि कनिष्ठ विज्ञान  पदक तालिकेत अव्वल स्थान पटकावले आहे.
S.Thakur/S.Chavan/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
खाण मंत्रालय
नोव्हेंबर 2020 मधील खनिज उत्पादनाची स्थिती 
नवी दिल्ली, 20 जानेवारी 2021
नोव्हेंबर, 2020 महिन्यातील खाण व उत्खनन क्षेत्रातील खनिज उत्पादन निर्देशांक  104.5 होता.
नोव्हेंबर, 2020 मध्ये महत्त्वपूर्ण खनिजांची उत्पादन पातळी याप्रमाणे होती: कोळसा 626 लाख टन, लिग्नाइट 29 लाख टन, नैसर्गिक वायू  2263 दशलक्ष घन. मी., पेट्रोलियम  25 लाख टन, बॉक्साइट 1784 हजार टन, क्रोमाइट 179 हजार टन, संहत तांबे 9 हजार टन, सोने 80 किलो, लोह खनिज 185 लाख टन, शिसे 26 हजार टन, मॅंगनीज खनिज 257 हजार टन, संहत जस्त 115 हजार टन, चुनखडी 329 लाख टन, फॉस्फोरेट 129 हजार टन, मॅग्नेसाइट 6 हजार टन आणि डायमंड 1664 कॅरेट.
नोव्हेंबर 2019 च्या तुलनेत नोव्हेंबर 2020 मध्ये सकारात्मक वाढ दर्शविणार्या महत्त्वपूर्ण खनिजांच्या उत्पादनांमध्ये हे समाविष्ट आहे: ‘चुनखडी’  आणि ‘कोळसा’ .U.Ujgare/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
पहिल्या वंदे भारत गाडीचे त्रिशूरवासियांनी भव्य स्वागत केल्याबद्दल पंतप्रधानांनी केली प्रशंसा
नवी दिल्ली, 26 एप्रिल 2023
केरळच्या पहिल्या वंदे भारत गाडीचे भव्य आणि पारंपारिक पद्धतीने स्वागत केल्याबद्दल पंतप्रधान नरेंद्र मोदी यांनी आज त्रिशूरच्या लोकांची प्रशंसा केली.
रेल्वे मंत्रालयाच्या ट्विटला प्रतिसाद देताना पंतप्रधानांनी ट्विट केले:
"खूपच छान, त्रिशूर !"Jaydevi PS/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
नवी दिल्ली, 1 ऑक्टोबर 2021
देशव्यापी लसीकरण मोहिमेत आतापर्यंत कोविड प्रतिबंधक लसीच्या 89.02 कोटी मात्रा देण्यात आल्या आहेत.
गेल्या 24 तासात 26,727 नव्या रुग्णांची नोंद झाली
सक्रीय रूग्णसंख्या एकूण रुग्णसंख्येच्या 1% पेक्षा कमी झाली असून सध्या ती 0.82% आहे आणि मार्च 2020 पासून हि सर्वात कमी रुग्णसंख्या आहे.
सक्रिय रुग्णसंख्या 2,75,224 असून गेल्या 196 दिवसांतील सर्वात कमी रूग्णसंख्या आहे.
रोगमुक्ती दर सध्या 97.86% आहे; मार्च 2020 पासून सर्वात उच्च दर आहे.
गेल्या 24 तासात 28,246 रूग्ण कोरोनामुक्त झाले असून त्यामुळे कोविडमुक्त रूग्णांची संख्या 3,30,43,144 इतकी झाली आहे.
साप्ताहिक पॉझिटीव्हिटी दर  गेल्या 98 दिवसात 3% हून कमी
दैनंदिन पॉझिटीव्हिटी दर  असून गेले 32 दिवस 3% हून कमी
आतापर्यंत देशभरात कोविड संसर्ग तपासणीच्या एकूण 57.04 कोटी चाचण्या करण्यात आल्या आहेत.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 178.90 कोटी लसमात्रा देण्यात आल्या आहेत
भारतातील उपचाराधीन रुग्णांची संख्या सध्या 54,118 आहे
उपचाराधीन रुग्णांचे प्रमाण 0.13% आहे
रुग्ण बरे होण्याचा दर सध्या 98.68% आहे
गेल्या 24 तासात 9,620 रुग्ण बरे, त्यामुळे बरे झालेल्या रुग्णांची एकूण संख्या वाढून 4,23,98,095
गेल्या 24 तासात 4,362 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 77.34 कोटी चाचण्या करण्यात आल्या; गेल्या 24 तासात 6,12,926 चाचण्या करण्यात आल्या
संरक्षण मंत्रालय
भारताच्या प्राधान्य देशांमध्ये आफ्रिका अव्वल स्थानी- संरक्षण मंत्री
नवी दिल्ली, 6 फेब्रुवारी 2020
आफ्रिकन देशांबरोबर संरक्षण संबंध नव्या उंचीवर घेऊन जाण्यासाठी भारत सज्ज असल्याचे संकेत संरक्षण मंत्री राजनाथ सिंह यांनी आज दिले. लखनौ इथे संरक्षण प्रदर्शनाच्या पार्श्वभूमीवर भारत-आफ्रिका संरक्षण मंत्र्यांच्या परिषदेला ते संबोधित करत होते. भारत यापुढेही संबंध अधिक वृद्धिंगत करत राहिल, आफ्रिकेच्या प्राधान्य क्रमानुसार ही भागिदारी असेल, असे संरक्षण मंत्री म्हणाले.
आफ्रिकेबरोबर आमची भागिदारी ही खुली भागिदारी असेल आणि यामध्ये आमच्याकडून सहकार्यासाठी सर्व शक्यता आणि संधींची निवड करण्याची मुभा तुम्हाला राहिल, यावर त्यांनी भर दिला. भारत- आफ्रिका प्रांतात निल अर्थ व्यवस्थेच्या विकासासाठी सुरक्षित सागरी क्षेत्र ही पूर्व अट असल्याचे त्यांनी अधोरेखित केले.
या परिषदेत संरक्षण सहकार्याबाबत भारत-आफ्रिका घोषणापत्र स्वीकारण्यात आले.
संरक्षण राज्यमंत्री श्रीपाद नाईक, संरक्षण दलाचे प्रमुख जनरल बिपीन रावत, नौदल प्रमुख ॲडमिरल करमवीर सिंग, हवाईदल प्रमुख एअर चिफ मार्शल आर.के.एस.भदौरीया, लष्कर प्रमुख जनरल एम.एम.नरवणे, संरक्षण सचिव डॉ. अजय कुमार, तसेच संरक्षण मंत्रालयाचे वरिष्ठ अधिकारी उपस्थित होते.
S.Tupe/S.Kane/D.Rane
(Visitor Counter : 200